Paiting

Ang Paiting! (, [pʰaitʰiŋ] ang pagbigkas) o Hwaiting! (, [ɸwaitʰiŋ] ang pagbigkas) ay isang Koreanong salita ng pagsuporta o paghihikayat. Madalas itong ginagamit sa palakasan o tuwing may hamon tulad ng mahirap na pagsubok o di-kasiya-siyang gawain. Nagmula ito sa isang hiniram ng Konglish ng "Fighting!" sa wikang Ingles.  

Sa Ingles, ang "fighting" ay isang pang-uri (partikular na isang pandiwaring pangkasalukuyan) samantalang ang mga tagay at bulalas ng suporta ay karaniwang nasa anyo ng mga pandiwang pautos.  Bilang halimbawa, mas karaniwan ang bararila ng Faito! (), ang katumbas sa Hapones ng Paiting!. Dahil diyan, madalas na isinasalin sa Ingles ang paiting! bilang "Halika!" o "Tara!". Maaaring isalinwika ang Daehan Minguk Paiting! () bilang "Go, Korea!" Minsan gumagamit ang wikang Ingles ng mga pang-uri at pangngalan bilang mga salita ng pagsuporta ("Good!" "Good job!") ngunit ang orihinal na kahulugan ng fighting ay nagpapahiwatig lamang na may umiiral na tunggalian; hindi ito nagpapahiwatig na may matatagumpay sa magkabilang panig at hindi nagbibigay ng suporta. Sa Koreano, nagsisilbi ang paiting! bilang pampatibay-loob upang mawala ang atubili at humugot ng kapangyarihan sa loob. 

Kadalasang sinamahan ang Paiting! ng kasabihang Aja aja! (),  na magkatulad sa kahulugan. Hindi kasama ang pagbigkas ng Hwaiting sa mga mahahalagang diksyunaryong Koreano tulad ng Standard Korean Language Dictionary, kahit kadalasang ginagamit ito nang kolokyal.

Mga kaugnay na termino 
Bilang karagdagan sa Faito!, kabilang sa mga salitang magkatulad sa paggamit sa East Asia ang Ganbatte! () ng Hapones at Jiayou! (,  "magdagdag ng langis!") ng Tsino. Dahil sa lumalagong kahalagahan ng Koreanong kulturang pop, ginagamit na ang "Fighting!" paminsan-minsan sa Engrish at Chinglish pati na rin upang isalinwika ang gayong mga katutubong parirala.

Talasanggunian